text: På jagt efter påskeæg
  04 april 2010 kl. 18.22
  Det er en 30-år gammel tradition, der holdes i hævd, når lokale, campister og turister påskedag går på jagt i Blåbjerg Plantage. Målet er at finde så mange påskeæg af chokolade som muligt - de ligger gemt i mos og krat, under nåletræer og bag sten.
  Men der er lighed for påskeharen, så al chokolade, der er samlet sammen, bliver bagefter fordelt mellem alle børn, uanset hvor meget den enkelte har samlet sammen undervejs.
  - Vi synes selv, at det er en hyggelig tradition, fortæller Kent Mortensen, der er bestyrerpå Henneby Camping, og som er med til at arrangere påskejagten.
  Normalt møder der 3-400 op for at hygge sig Påskedag, men på grund af regnen i dag kom der knapt så mange.
  - Men skidt med det. Vi har det sjovt uanset vejret, griner Kent Mortensen - og serverer en rask kaffepunch for de voksne påskejægere.
  